wickkiey/tamil-wikipedia-markdown huggingface dataset:
# சுப்பிரமணியம் செய்சங்கர்


**சுப்பிரமணியம் ஜெய்சங்கர் ** (*Subrahmanyam Jaishankar*, 9 சனவரி 1955) இவர் இந்திய வெளியுறவுத் துறை அதிகாரியாக பணியில் சேர்ந்தவர். இறுதியாக இந்தியாவின் வெளியுறவுச் செயலராக பணியாற்றியவர். இந்திய வெளியுறவுப் பணிச்சேவை பேராளரான செயசங்கர் முன்னதாக செக் குடியரசிலும் (2001–04) சீனாவிலும் (2009–13) ஐக்கிய அமெரிக்காவிலும் (2014–15) இந்தியத் தூதராகவும் சிங்கப்பூரில் (2007–09) இந்திய உயர் ஆணையராகவும் பணியாற்றி உள்ளார். இந்திய அமெரிக்க குடிசார் அணுவாற்றல் உடன்பாட்டை பேரம் பேசுவதில் முக்கியப் பங்காற்றி உள்ளார்.  

## நரேந்திர மோடியின் இரண்டாம் அமைச்சரவையில்

30 மே 2019 அன்று இரண்டாம் முறையாக இந்தியப் பிரதமரான பதவியேற்ற நரேந்திர மோதியின் இரண்டாம் அமைச்சரவையில் இவர் கேபினெட் அமைச்சராக நியமிக்கப்பட்டார். 31 மே 2019 அன்று இவருக்கு இந்திய வெளியுறவுத் துறை அமைச்சராக பதவியேற்றார்.  

## குடும்பம்
இவரது தந்தை கிருஷ்ணசாமி சுப்பிரமணியன் இந்தியக் குடிமைப் பணி அதிகாரியாக பணியாற்றிவர். இந்தியவியல் அறிஞரான இவரது தம்பி சஞ்சய் சுப்ரமணியம், ஐக்கிய அமெரிக்காவின் தேசிய நூலகத்தில் உள்ள ஜான் க்ளுஜ் மையத்தின் தலைவராக உள்ளார்.  
## வகித்த பதவிகள்
- 1977 இல் இந்திய வெளியுறவுத் துறையில் இந்திய வெளியுறவுப் பணி அதிகாரியாக பணியில் சேர்ந்தார்.
- 1985-1988க்கு இடையில் மாஸ்கோவில் உள்ள இந்திய தூதரகத்தில் பணியாற்றினார்.
- 1990-1993க்கு இடையில் டோக்கியோவில் உள்ள இந்திய தூதரகத்தில் துணை தூதராக நியமிக்கப்பட்டார்.
- 1993-1995இல் வெளியுறவு அமைச்சகத்தின் இயக்குநராக (கிழக்கு ஆசியா) பதவியேற்றார்.
- 1995-1998 காலகட்டத்தில் வெளியுறவு அமைச்சகத்தில் இணைச் செயலர் (அமெரிக்கா) பொறுப்பு வகித்தார்.
- 2000-2004இல் சிங்கப்பூரில் இந்திய ஹை கமிஷனர் பதவி வகித்தார்.
- 2007-2009இல் வெளியுறவு அமைச்சகத்தின் கூடுதல் செயலாளராக ஆனார் மற்றும் அமெரிக்க-இந்தியா அணுசக்தி ஒப்பந்தத்தில் இந்தியத் தரப்பை வழிநடத்தினார்.
- 2009-2013 வரை சீனாவுக்கான இந்தியத் தூதராக இரு நாடுகளுக்கு இடையேயான உறவை மேம்படுத்துவதில் முக்கியப் பங்காற்றினார்.
- 2013-2015க்கு இடையில் அமெரிக்காவுக்கான இந்தியத் தூதராக இருந்தார். மோதியின் நியூயார்க் பேரணியின் முக்கிய வடிவமைப்பாளராகக் கருதப்படுகிறார்.
- 2015-2018க்கு இடையில் இந்தியாவின் வெளியுறவு செயலராக இருந்த ஜெய்சங்கர், பாரிஸ் சுற்றுச்சூழல் ஒப்பந்தத்தில் இந்திய அணிக்கு தலைமை தாங்கினார்.
- 2019ஆம் ஆண்டு முதல் [[வெளியுறவுத் துறை அமைச்சர் (இந்தியா)|இந்திய வெளியுறவு அமைச்சர் ஆனார். இந்திய தூதாண்மையை பரப்புவதில் அதிக கவனம் செலுத்தினார்.
# இரவீனா இரவி


**இரவீனா இரவி** (அ) **இரவீனா** (*Raveena Ravi*) என்பவர் தமிழில் பின்னணிக் குரல் தருபவர். புகழ்பெற்ற பின்னணிக் குரல் நடிகையான ஸ்ரீஜா ரவியின் மகள் ஆவார். இவர் கத்தி, ஐ போன்ற திரைப்படங்களில் பின்னணிக்குரல் கொடுத்துள்ளார்.  

## பின்னணிக்குரல்
| - | 2012 | சாட்டை | மகிமா |
| --- | --- | --- | --- |
| 2013 | 555 | மிருத்திகா மற்றும் எரிகா பெர்னாண்டஸ் |  |
| 2014 | நிமிர்ந்து நில் | அமலா பால் |  |
| கத்தி | சமந்தா |  |  |
| 2014 | அனேகன் (திரைப்படம்) | அமேரா தஸ்தர் |  |
| 2015 | ஐ | ஏமி சாக்சன் |  |
| 2022 | பொன்னியின் செல்வன் 1 | திரிசா | } |

## நடித்த திரைப்படங்கள்
| - | 2017 | ஒரு கிடாயின் கருணை மனு | சீதா | தமிழ் | அறிமுகம் |
| --- | --- | --- | --- | --- | --- |
| 2018 | நித்ய ஹரித நாயகன் | மலையாளம் |  |  |  |
| 2020 | காவல்துறை உங்கள் நண்பன் | இந்து | தமிழ் |  |  |
| 2022 | லவ் டுடே | தமிழ் | } |  |  |
# கென் சரோ விவா



**கென் சரோ விவா** (Ken Saro Wiwa அக்டோபர் 10,1941—நவம்பர் 10 1995) நைசீரியா நாட்டைச் சேர்ந்த எழுத்தாளர், கவிஞர், போராளி ஆவார். 1995 ஆண்டிற்கான சுற்றுச்சூழல் பணிக்காக வழங்கப்படும் கோல்டுமேன் சுற்றுச்சூழல் விருது இவருக்கு வழங்கப்பட்டது. சுற்றுச் சூழலைக் காப்பாற்றவும் மனித உரிமைகளை மீட்டெடுக்கவும் தம் உயிரைத் துறந்தவர்.  

## கல்வியும் பணியும்
உமாவியா என்னும் ஊரில் அரசுக் கல்லூரியிலும் இப்டான் பல்கலைக்கழகத்திலும் பயின்றார். பின்னர் லாகோஸ் பல்கலைக் கழகத்தில் ஆசிரியராக சில காலம் பணி புரிந்தார். புதினங்கள், சிறுகதைகள், கவிதைகள் எனப் பலவற்றை எழுதினார் தொலைக்காட்சித் தொடர்களும் இவரால் உருவாயின.  

## சுற்றுச்சுழல் கேடும் போராட்டமும்

1958 இல் 'ராயல் டச் செல்' என்னும் பெரிய நிறுவனம் ஓகோனி பகுதியில் விவசாய நிலங்களை அழித்து கச்சா எண்ணெய் எடுக்கத் தொடங்கியது. அதன் காரணமாக 5.5 இலட்சம் விவசாயிகள், மீனவர்கள் வாழ்வாதாரம் நசுங்கியது. சுற்றுச் சூழல் சீர்கெட்டது. எண்ணெய்க் கசிவாலும் அமில மழையாலும் வளம் கொழித்த நிலங்கள் சத்து இழந்தன. விலங்கினங்களும் மீன்களும் மாண்டன. எனவே அப்பகுதியில் மிகுதியாக வாழும் ஓகோனி பழங்குடி மக்களின் தலைவராக செயல்பட்ட கென் சரோ விவா வலிமை வாய்ந்த பன்னாட்டு நிறுவனமான ராயல் டச் செல்லை எதிர்த்து 1991 ஆம் ஆண்டில் ஓகோனி பழங்குகளின் வாழ்வுரிமை இயக்கம் மூலம் போராட்டத்தில் இறங்கினார். 1993 சனவரித் திங்களில் எண்ணெய் மூலம் பெற்ற வருமானத்தில் பழங்குடி மக்களுக்கும் பங்குதர வற்புருத்தியும், அரசியல் சுயநிர்ணய உரிமை கோரியும் 3 இலக்கம் எண்ணிக்கை கொண்ட ஓகோனி மக்களை திரட்டி அமைதிநடைபயணம் மேற்கொண்டு போராடினார்கள். இதன் விளைவாக 'செல்' நிறுவனம் எண்ணெய் எடுக்கும் பணியை நிறுத்தி வைத்தது. போராட்ட தீவிரத்தின் விளைவாக நைசீரிய இராணுவ அரசு வன் செயல்களில் ஈடுபட்டது. வீடுகள் எரிக்கப் பட்டன. பொருள்கள் கொள்ளை அடிக்கப் பட்டன பெண்கள் துன்புறுத்தப்பட்டனர். இந்நிலையில் 1995 இல் கென் சரோ விவா சிறைப் பிடிக்கப் பட்டார். அவர் மீது கொலைக் குற்றம் சுமத்தப் பட்டு 1995 ஆம் ஆண்டு நவம்பர் 10 ஆம் நாளில் தூக்கிலிடப் பட்டார். அவருடன் அவருடைய நண்பர்கள் எட்டு பேரும் தூக்கிலிடப்பட்டனர்.  

## மேற்கோள்

- http://www.britannica.com/EBchecked/topic/524438/Ken-Saro-Wiwa
- http://www.independent.co.uk/news/world/africa/ken-sarowiwa-was-framed-secret-evidence-shows-2151577.html
- மண்ணைக் காக்க உயிர் தந்த கவிஞர் - கென் சரோ விவா பிறந்த நாள்: அக். 10, தி இந்து (தமிழ்), நாள்: அக்டோபர் 7, 2014.
# வனத்துறைப் பணியாளர்

**வனத்துறைப் பணியாளர் ** (*Forest range officer*) என்பவர் மாநில அரசாங்கத்தில் ஒரு மாநில வன சேவையின் அதிகாரியாவார். சில மாநிலங்களில், இவர்கள் "வன வரம்பு அதிகாரி" என்றும், முதன்மை தலைமை வனப்பாதுகாவலர், தலைமை வனப்பாதுகாவலர், வனப்பாதுகாவலர் , உதவி வனப்பாதுகாவலர் , மாவட்ட வன அதிகாரி, வனச்சரக அதிகாரி அழைக்கப்படுகின்றனர். இவர்கள் பரிந்துரைக்கப்பட்ட காக்கி சீருடையை அணிவார்கள். அதில் 3 மூன்று (ஐந்து புள்ளிகள்) நட்சத்திரங்கள் தோளில் கோடுகள் இல்லாமல் இருக்கும்.  
பணியாளர்கள், வனவர், ஓட்டுனர் உரிமத்துடன் கூடிய வனக் காப்பாளர், வனக் காவலர் எனவும் அறியப்படுகின்றனர்.  

## தேர்வு முறைகள்
உயர் பணியில் நியமிக்கப்படும் அதிகாரிகள் மத்திய அரசு பணியாளர் தேர்வாணையம் மூலமாகவும் நேரடியாக இந்திய வனப்பணியீலும்  மாநில வனப்பணியில் உதவி வனப்பாதுகாவலர்கள், வனச்சரகர்கள் தமிழ்நாடு அரசு பணியாளர் தேர்வாணையத்தின் மூலமாகவும் தேர்வுசெய்யப்படுகிறார்கள். பணிஅயாளர்களான வனவர் வன காப்பாளர் வனக்காவலர் ஆகியோர் இதுவரை மாவட்ட வேலைவாய்ப்பு அலுவலகம் மூலமாக பதிவுமூப்பு அடிப்படையில் தேர்வு பட்டியல் பெறப்பட்டு அதில் இடம் பெற்றவர்களுக்கு தேர்வு மற்றும் உடற்திறன் தேர்வு நடத்தப்பட்டு தேர்வுசெய்யப்பட்டு வந்தனர். தற்போது தமிழ்நாடு சீருடைப் பணியாளர் தேர்வு வாரியம் (காவல்துறை தீயணைப்புத் துறையினர்  
போல்) மூலம் தேர்வு செய்யப்பட உள்ளனர்.  

வனவர் பணிக்கு இளங்கலை அறிவியியல் அல்லது இளங்களை பொறீயியல் பட்டமும் வன காப்பாளர் பதவிக்கு பனிரண்டாம் வகுப்பும் கல்வித் தகுதியாக நிர்ணயிக்கப்பட்டுள்ள வயது வரம்பு 30 இருக்கவேண்டும். வனவர் பணிக்கு எழுத்துத் தேர்வுஉடல் தகுதித் திறன் நேர்முகத் தேர்வு ஆகியவையும் வன காப்பாளர் பணிக்கு எழுத்துத் தேர்வு மற்றும் உடல் தகுதித் திறன் தேர்வு லமும் தேர்வு செய்யப்படுகிறது  

## பொறுப்புகள்
வனத்தைப் பாதுகாத்தல், வனத்தின் சுற்றுச்சூழலைக் கண்காணித்தல், விலங்குகளுக்கும் மனிதர்களுக்கும் இடையேயான மோதல்களை நெறிப்படுத்துதல் வனவருடைய பணிகளாகும்  
இந்த வேலையில் சேருவதற்கு உடல் தகுதியும் படிப்புத் தகுதியும் இருக்க வேண்டும். உடல்தகுதியாக 160 செமீ உயரம் இருக்கவேண்டும். இவர்கள் தகுதித் தேர்வு மற்றும் எழுத்துத்தேர்வில் அதிக மதி்ப்பெண் எடுக்க வேண்டும். இவர்கள் 5 மணி நேரத்தில் 25 கி.மீ. கடக்க வேண்டும். தேர்ந்தெடுக்கப்பட்ட வனச்சரக அழுவலர்கள் வனக் கல்விக் கூடத்தில் வனவியல் கல்வி கற்பிக்கப்படுகிறது .பயிற்சிகாலம் 18 மாதங்கள் இதில் வனம் மற்றும் வேளாண்மை சம்பதப்பட்ட 35 பாடங்கள் கற்பிக்கப்படுகின்றன. பயிற்சிக்காலங்களில் சம்பளம் வழங்கப்படும்
# பித்தப்பைக்கல்


பித்தப்பையில் பித்தக்கற்கள் தேங்கியிருப்பது அழற்சி தொடர்புடைய இடர்ப்பாடான கடிய பித்தப்பையழற்சிக்கு வழிகோலலாம். கடிய பித்தப்பையழற்சியில் பித்தம், பித்தக்கற்கள் பித்தப்பையில் தேங்கியிருப்பதால் குடல் நுண்ணுயிரிகளால் இரண்டாம்நிலைத் தொற்று ஏற்பட வாய்ப்புண்டு. ஏனைய பித்தவழிகளில் கற்கள் தேங்குதல் பித்தக்கான்களில் அடைப்பை ஏற்படுத்தும். இந்நிலைமை கணைய அழற்சி, பித்தக்கான் அழற்சி போன்ற பாரதூரமான விளைவுகளை ஏற்படுத்தும். இந்த இரு இடர்ச் சந்தர்ப்பங்களும் உயிராபத்தை ஏற்படுத்தக்கூடியது என்பதால் இவை அவசரநிலை மருத்துவ தேவைகளாகக் கருதப்படுகின்றன.  

## சிறப்பியல்புகள்

பித்தக்கற்கள் வெவ்வேறு உருவங்களையும் அளவுகளையும் கொண்டவை. ஒரு சிறிய மணற் துணிக்கையின் அளவில் இருந்து குழிப்பந்தின் அளவு வரை இவற்றின் பருமன்கள் வேறுபடக்கூடியவை. பித்தப்பையுள் ஒரு தனித்த பெருங்கல்லாகவோ அல்லது சிறிய பல கற்களாகவோ காணப்படலாம். கற்கள் ஆக்கப்பட்ட பொருட்களைப் பொறுத்து பித்தக்கற்களை பின்வரும் வகைகளாகப் பிரிக்கலாம்: கொலசுட்ரால் கற்கள், கரும் நிறமியக் கற்கள், கலப்புக் கற்கள் (பழுப்பு நிறக் கற்கள்)  

### கொலசுட்ரால் கற்கள்
கல்லீரலில் சுரக்கப்படும் பித்தநீர் கொலசுட்ராலால் அதிசெறிவூட்டப்பட்டதன் விளைவாக கொலசுட்ரால் கற்கள் உருவாகுகின்றன. பொதுவாக இவற்றின் நிறங்கள் வெளிர்மஞ்சள் நிறத்தில் இருந்து கரும்பச்சை, பழுப்பு, சுண்ணாம்பு வெள்ளை நிறம் வரை வேறுபடும். பித்தக்கற்கள் என்று பொதுவாகப் பார்க்குமிடத்து அவற்றில் 80% ஆனவை கொலசுட்ரால் கற்கள் ஆகும்.  

### கருமை நிறமியக் கற்கள்
இவை சிறியவை, கருமையானவை. பிலிரூபின் மற்றும் கல்சியத்தால் ஆக்கப்பட்டுள்ளவை.
# அலெக்ஸ் கார்லேண்ட்



**அலெக்ஸ் கார்லேண்ட்** ஒரு இங்கிலாந்து நாட்டு தயாரிப்பாளர், திரைக்கதையாசிரியர், நாவலாசிரியர் மற்றும் இயக்குநர் ஆவார். இவர் 28 வீக்ஸ் லேட்டர், நெவர் லெட் மி கோ, ட்ரேட், எக்ஸ் மச்சினா போன்ற  
திரைப்படங்களுக்கு திரைக்கதை எழுதி மற்றும் இயக்கியுள்ளார்.  

## நாவல்
- 1996: தி பீச்
- 1998: தி டேச்செரச்ட்
- 2004: தி கோமா

## திரைப்படங்கள்
- 2002: 28 டேஸ் லேட்டர் (திரைக்கதை)
- 2007: சன்ஷைன் (திரைக்கதை)
- 2007: 28 வீக்ஸ் லேட்டர் (தயாரிப்பாளர்)
- 2010: நெவர் லெட் மி கோ (திரைக்கதை & தயாரிப்பாளர்)
- 2002: ட்ரேட் (திரைக்கதை & தயாரிப்பாளர்)
- 2015: எக்ஸ் மச்சினா (திரைக்கதை & இயக்குநர்)
# நெயில் புலோம்கம்



**நெயில் ப்லோம்கம்ப்** (பிறப்பு: 17 செப்டம்பர் 1979) ஒரு தென் ஆப்பிரிக்கா - கனடா நாட்டு தயாரிப்பாளர், திரைக்கதையாசிரியர், அனிமேட்டர் மற்றும் இயக்குநர் ஆவார். இவர் டிஸ்ட்ரிக்ட் 9, எலைசியம், சேப்பீ போன்ற திரைப்படங்களுக்கு திரைக்கதை எழுதி மற்றும் இயக்கியுள்ளார்.  

## திரைப்படங்கள்
- 2009: டிஸ்ட்ரிக்ட் 9 (இணை-எழுத்தாளர் & இயக்குநர்)
- 2013: எலைசியம் (எழுத்தாளர் & இயக்குநர்)
- 2015: சேப்பீ (இணை-எழுத்தாளர் & இயக்குநர்)

## குறும்படங்கள்
- 2004: டெட்ரா வாழ் (இயக்குநர் & காட்சி எக்ஸ்)
- 2005: அழிவே இன் ஜோபுர்க் (இயக்குநர் & எழுத்தாளர் & காட்சி எக்ஸ்)
- 2006: எல்லோ (இயக்குநர் & காட்சி எக்ஸ்)
- 2006: டேம்ப்போட் (இயக்குநர்)
- 2007: ஹாலோ: லேன்ட்பாள் (இயக்குநர்)

## வர்த்தக விளம்பரம்
- 2003: நைக்கி (கிராப்)
- 2006: கடோரேட் (ரெய்ன்)
# திருப்பூர் மத்திய அரிமா சங்க விருதுகள் 2012

**திருப்பூர் மத்திய அரிமா சங்க விருதுகள் 2012** கடந்த இரண்டு ஆண்டுகளிலும் வெளிவந்த குறும்படங்கள், ஆவணப்படங்கள், பெண் எழுத்தாளர்களின் நூல்கள் ஆகியவற்றில் சிறந்தவையாக தேர்வு செய்யப்பட்ட படைப்புகளுக்கு திருப்பூர் மத்திய அரிமா சங்கம், சுதாமா கோபாலகிருஸ்ணனால் வழங்கப்பட்ட விருதுகளாகும். சிறந்த குறும்படங்களை எழுத்தாளர் சுப்ரபாரதிமணியன், கவிஞர் சுபமுகி, வழக்கறிஞர் சி. ரவி கொண்ட குழு தெரிவு செய்தது. விருது வழங்கும் நிகழ்வு 18 ஜூன், 2012 இல் மத்திய அரிமா சங்கக் கட்டிடம், ஸ்டேட் பாங்க் காலனி, காந்தி நகர், திருப்பூரில் நடைபெற்றது. சுதாமா கோபாலகிருஷ்ணன் பரிசுகளை வழங்கினார். சுப்ரபாரதிமணியன் பரிசு பெற்ற குறும்படங்களைப் பற்றி விளக்கினார்.  

## அரிமா குறும்பட/ ஆவணப்பட விருது பெற்றவர்கள்
- ச. பாலமுருகன் - கோவை (*ஓயாமாரி* - கோபியைச் சார்ந்த விடுதலைப் போராட்ட வீரர் லட்சுமண் அய்யர் பற்றிய ஆவணப்படம்) (முதலிடம்)
- தவமுதல்வன் , கோத்தகிரி (*பச்சை இரத்தம்* - தாயகம் திரும்பிய தேயிலைத்தோட்ட்த் தொழிலாளர்களின் கதை) ( இரண்டாமிடம்)
- புதுகை யுகபாரதி , புதுச்சேரி (*குருவி தலையில் பனங்காய்* குழந்தைகள் மேல் நமது கல்விமுறை செலுத்தும் ஆதிக்கம், வன்முறை பற்றியது) (மூன்றாமிடம்)

## ஊக்கப் பரிசு பெற்றவர்கள்
- சூர்யபாரதி, திருப்பூர் (அன்பு உள்ள அப்பா)
- திருநாவுக்கரசு, திருப்பூர் (புதிய உலகம்)

## அரிமா சக்தி விருது பெற்றவர்கள்
- சுமதிஸ்ரீ, கோபி (தகப்பன் சாமி - கவிதைத்தொகுப்பு)
- மஞ்சுளா. மதுரை (மொழியின் கதவு - கவிதைத்தொகுப்பு)
# ஜோன் மேடென்



**ஜோன் மேடென்** (*John Madden*, பிறப்பு: 8 ஏப்ரல் 1949) ஒரு இங்கிலாந்து நாட்டுத் நாடக, தொலைக்காட்சி, வானொலி மற்றும் திரைப்பட இயக்குநர் ஆவார். இவர் தி டெப்ட், தி செகண்ட் பெஸ்ட் எசோடிக் மரிகோல்ட் ஹோட்டல் போன்ற திரைப்படங்களை இயக்கியுள்ளார்.
# கென் ஸ்காட்



**கென் ஸ்காட்** (பிறப்பு: 1970) ஒரு கனடா நாட்டு நகைச்சுவையாளர், திரைக்கதையாசிரியர், நடிகர் மற்றும் இயக்குநர் ஆவார். இவர் ஸ்டார்பக், அன்பினிஷ்டு பிசினஸ் போன்ற திரைப்படங்களை இயக்கியுள்ளார்.  

## திரைப்படங்கள்
- 2009: ஒட்டும் பிங்கர்ஸ் (இயக்குநர்)
- 2011: ஸ்டார்பக் (இயக்குநர்)
- 2013: தி கிராண்ட் செடக்சன் (எழுத்தாளர்)
- 2014: விநியோக மனிதன் (இயக்குநர்)
- 2015: அன்பினிஷ்டு பிசினஸ் (இயக்குநர்)
# அகோரா


**அகோரா** என்பது பண்டைய கிரேக்க நகரங்களில் பொது மக்கள் கூடும் இடத்திற்கானப் பெயராகும். கலை, அரசியல், சமயம்,வணிகம், சமூக நிகழ்வுகள், போன்ற பல தரப்பட்ட சேவைகளுக்குப் பொது மக்கள் பயன்படுத்தும் இடமாகப் பல்வேறு காலகட்டங்களில் விளங்கியது.  

## அமைவிடம்
நகரங்களின் மையப்பகுதிகளிலும், துறைமுகங்களின் அருகாமைப் பகுதிகளிலும் அகோராக்கள் அமைக்கப்பட்டிருந்தன.  

## அமைப்பு

கிரேக்க கட்டட அமைப்போடு கூடிய பொதுக் கட்டடங்கள், கடைகள், ஆகியவை, நீண்ட தூண் வரிசைகள், நுழைவு மாடங்கள் கொண்டு அகோராக்கள் அமைக்கப்பட்டிருந்தன. புகழ் வாய்ந்தவர்கள், உயர் கௌரவம் பெற்றவர்கள் போன்ற மதிப்புறு மக்களின் கல்லறைகள் கூட அமைக்கப்பட்டிருந்தன.
# தமிழ்நாடு திருமண பதிவுச் சட்டம், 2009


**தமிழ்நாடு திருமண பதிவுச் சட்டம்( 2009). **இச்சட்டம் 2009 ஆம் ஆண்டு சூன் மாதம் 30ஆம் நாள் தமிழ்நாடு சட்டமன்றத்தில் நிறைவேற்றப்பட்டது. இந்து திருமணங்கள் சட்டம் 1955, இந்திய கிறுத்துவ திருமணச் சட்டம் 1872, சிறப்புத் திருமணச் சட்டம் 1954, முகம்மதியர்கள் ஷரியத் திருமணச் சட்டம் மற்றும் வேறு எந்ந ஓரு தனித்திருமண சட்டங்களின் கீழ் பதிவு செய்திருந்தாலும் தமிழ்நாடு திருமண பதிவுச் சட்டம், 2009 பிரிவு 3ன் கீழ் பதிவு செய்ய வேண்டியது கட்டாயமாகும்.  

## பதிவாளர் அதிகாரம் மற்றும் கடமைகள்
- திருமண பதிவு சான்றிதழ் நகல் வழங்குதல்.
- திருமண பதிவு சான்றிதழ் வழங்குதல்.

## பதிவு முறை மற்றும் அபராதம்
- திருமணம் நடந்த 90 தினங்களுக்குள் திருமணத்தை பதிவாளர் அலுவலகத்துக்குச் சென்று பதிவு செய்யவேண்டும்.
- திருமணம் முடிந்து 90 நாட்களுக்குள் பதிவு செய்தால் கட்டணம் ரூ.100/- மட்டுமே.
- திருமணம் முடிந்து 91 முதல் 150 நாட்களுக்குள் பதிவு செய்தால் அபராத கட்டணம் ரூ.50/-ம் சேர்த்து மொத்தம் ரூ.150/- செலுத்தவேண்டும்.
- திருமணம் முடிந்து 150 நாட்களுக்குப் பிறகு தமிழ்நாடு திருமணச் சட்டம்-2009-ன்படி பதிவு செய்ய முடியாது.

## தேவையான ஆவணங்கள்
### முகவரி மற்றும் அடையாளம் குறித்த ஆவணங்கள்
- வாக்காளர் அடையாள அட்டை நகல்
- கடவுச்சீட்டு நகல்
- பான் அட்டையின் நகல்
- ரேஷன் கார்டு நகல்
- வங்கி வெளியிட்டுள்ள பாஸ்புக் நகல்
- ஓய்வூதிய புத்தகம் பிரதியை
- ஊனமுற்ற நபர்கள் வாய்ப்பை சான்றிதழ்

### வயது குறித்த ஆவணங்கள்
- பிறப்பு சான்றிதழ் நகல்

- திருமண அழைப்பிதழ்

## அதிகாரப்பூர்வ இனையதளம்
- TN Reginet http://www.tnreginet.net/

## மேற்கோள்
# அனக்ரியான்


**அனக்ரியான்** (Anacreon, கிமு 582 - கிமு 485) பண்டைய கால கிரேக்க கவிஞர்களுள் ஒருவர் ஆவார். இவருடைய கவிதைகள் காதல் மற்றும் மது ஆகியவற்றின் கொண்டாட்டம் குறித்தவையாக உள்ளன. பண்டையக் கிரேக்கக் கவிஞர்களில் குறிப்பிடத்தக்க 'ஒன்பது கவிஞர்களுள்' ஒருவராக இவர் மதிக்கப்படுகிறார்.
# பக்தி சர்மா



**பக்தி சர்மா** (*Bhakti Sharma*, பிறப்பு: நவம்பர் 30, 1989) இந்திய திறந்த-வெளி நீச்சல் வீராங்கனை ஆவார். அண்டார்டிக் பெருங்கடலில் மிக அதிக தூரத்தை மிக விரைவாக கடந்து உலக சாதனை படைத்தவராவார்.  

## பிறப்பு
பக்தி சர்மா பம்பாயில் பிறந்து, இராஜஸ்தான், உதய்ப்பூரில் வளர்ந்தவர். இவரின் தாயார் ஒரு தேசிய நீச்சல் வீராங்கனை ஆவார். பக்தி சர்மா தனது இரண்டரை வயதில் இருந்து நீச்சல் பயின்றார். சிம்பியோசிசு பன்னாட்டுப் பல்கலைக்கழகத்தில் பயின்று முதுகலைப் பட்டம் பெற்றார்.  

## சாதனை
அண்டார்டிக் பெருங்கடலில் 1.4 மைல் தூரத்தினை 52 நிமிடங்களில் ஒரு டிகிரி வெப்பத்தில் நீந்திக் கடந்து உலக சாதனை படைத்துள்ளார். இச்சாதனையை நிகழ்த்திய இளம் வயது நபர் மற்றும் முதல் ஆசியர் என்ற இரு சாதனைகளையும் இவர் நிகழ்த்தியுள்ளார். பக்தி சர்மா உலகின் ஐந்து பெருங்கடல்கள், மற்றும் வேறு எட்டு கடல்களிலும் நீந்தியுள்ளார். இவர் 2010 ஆம் ஆண்டு டென்சிங் நோர்கே தேசிய சாதனை விருதினை இந்திய ஜனாதிபதி பிரணாப் முகர்ஜியிடமிருந்து பெற்றார்.
# பவுண்டரீகபுரம் சோமநாதசுவாமி கோயில்

**பவுண்டரீகபுரம் சோமநாதசுவாமி கோயில்** கும்பகோணம் காரைக்கால் சாலையில் ஆண்டலாம்பேட்டை என்ற ஊரிலிருந்து தெற்கே 2 கி.மீ. தொலைவில் அமைந்துள்ளது. தற்போது பவுண்டரீகபுரம் என்றழைக்கப்பட்டாலும் இவ்வூருக்கு ஏனாதிமங்கலம் என்ற பெயரும் உண்டு.  

## அமைப்பு
கிழக்கு நோக்கிய இக்கோயில் கருவறை, அர்த்த மண்டபம், மகாமண்டபம், ஆகியவற்றுடன் விளங்குகிறது. கருவறையில் இறைவன் லிங்கத்திருமேனியாகக் காணப்படுகிறார். மகாமண்டபத்தை ஒட்டி தெற்கு நோக்கிய சன்னதியில் அம்மன் சன்னதி உள்ளது.  

## காலம்
இக்கோயில் பிற்கால சோழர் காலத்தை சேர்ந்ததாக விளங்குகிறது. முதலாம் குலோத்துங்க சோழன் காலத்தைச் சார்ந்ததாகக் கொள்ளலாம். சுங்கம் தவிர்த்த சோழன், சோழன் திரிபுவனசக்ரவர்த்தி என்றெல்லாம் சிறப்புப்பெயர் பெற்றவன் குலோத்துங்கன்.  

## சிற்பங்கள்
கோயிலின் நுழைவுவாயிலின் வலப்புறம் அதிகார நந்தியும், இடப்புறம் சிவபெருமான் அருச்சுனனுக்குப் பாசுபதம் வழங்கும் கதையை நினைவூட்டும் வகையில் கிராதார்ஜுன வடிவையும் தேவக்கோட்டத்தில் காணலாம். கங்கைகொண்ட சோழபுரம் போன்று சண்டேசுவர அனுக்கிரகமூர்த்தி சிற்பமும் ஒரு தேவக்கோட்டத்தில் காணப்படுகிறது. மேலும் கோட்டத்தில் காணப்படும் சிற்பங்களில் பல உடைந்தும் காணப்படுகின்றன.
# இரண்டாம் பிருதிவிபதி



**இரண்டாம் பிருதிவிபதி** (இறப்பு: 940) என்பவன் ஒரு கங்க அரசனாவான். இவன் சோழர்களுடன் நட்புறவு கொண்டிருந்தான். இவன் காலத்தில் கங்க நாடு இரண்டாகப் பிளவுபட்டிருந்தது இவன் ஒரு அணியாகவும் இரண்டாம் பூதுகன் ஒரு அணியாகவும் செயல்பட்டனர்.  

## போர்கள்
இராஷ்டிரகூடர்களுடன் தொண்டை நாட்டில் உள்ள வாணகபாடி நாட்டின் மன்னன் பாணன் இரண்டாம் விசயாதித்தன் சேர்ந்துகொண்டு  

சோழன் பராந்தகனை எதிர்த்துப் போர் செய்தான். இப்போரில் சோழனுக்கு ஆதரவாக அவர்களோடு இரண்டாம் பிருதிவிபதியும் போர்செய்தான். போரில் சோழனும் அவனைச் சார்ந்தவர்களும் வென்றனர். போரில் கங்கனின் உதவிக்குப் பரிசாகப் பராந்தக சோழன் அவனுக்கு இரு பாணர்களின் நாட்டையும் கொடுத்து மாவலி வாணராயன் என்ற பட்டத்தையும் அளித்தான்.  

## கருவி நூல்
தென்னாட்டுப் போர்க் களங்கள்,க. அப்பாதுரை.
# தெர்மோவெல்

**தெர்மோவெல்** (*Thermowell*) என்பது தொழிற்சாலை சாதனங்களில் உள்ள வெப்பநிலை உணர்விகளைப் (*Temperature sensor*) பாதுகாக்கும் குழாய் போன்ற ஒரு சாதனமாகும். குழாய் வடிவத்திலுள்ள தெர்மோவெல்லின் ஒருபகுதி திறந்து இருக்கும், மறுபகுதி மூடப்பட்டு இருக்கும். மூடப்பட்ட பகுதியானது வெப்பநிலையை அளவீடு செய்ய வேண்டிய தொழிற்சாலை சாதனங்களோடு இணைக்கப்பட்டிருக்கும். தெர்மோவெல்லின் திறந்துள்ள பகுதியின் வழியாக வெப்பமானி, வெப்பமின் இரட்டை, மின்தடை வெப்பமானி உள்ளே பொருத்தப்படும்.  

வெப்ப இயக்கவியல் தத்துவத்தின் மூலம் தொழிற்சாலை சாதனங்களில் பயன்பாட்டில் இருக்கும் வேதிப்பொருள்களின் வெப்பமானது தெர்மோவெல்லின் சுவரின் மூலமாக வெப்பநிலை உணர்விக்கு கடத்தப்பட்டு அளவிடப்படுகிறது. தெர்மோவெல்லின் சுவரின் பருமனைப் பொறுத்தும், தெர்மோவெல்லுக்கும் வெப்பநிலை உணர்விக்கும் இடையே உள்ள காற்றின் இடைவெளியைப் பொறுத்தும் வெப்பக்கடத்தலின் அளவு மாறுகின்றது.  

## பயன்பாடுகள்
1. தொடர்ச்சியான செயற்பாட்டில் இருக்கும் தொழிற்சாலை சாதனங்களில் உள்ள வெப்பநிலை உணர்விகளை, சில நேரங்களில் பராமரிப்பு காரணங்களுக்காகத் தொழிற்சாலையின் ஓட்டத்தினை நிறுத்தாமல் திறக்கவேண்டி இருக்கும். தெர்மோவெல்லானது தொழிற்சாலை சாதனங்கள் மற்றும் வெப்பநிலை உணர்விகள் இரண்டுக்கும் இடையே உள்ள பாதுகாப்பு சாதனம். இதன்மூலம் தொழிற்சாலை செயற்பாட்டினை நிறுத்தாமல் வெப்பநிலை உணர்விகளை மட்டும் பராமரிப்பு செய்யலாம்.
1. வெப்பநிலை உணர்விகள் தெர்மோவெல் இல்லாமல் நேரடியாக தொழிற்சாலைகளில் உள்ள இரசாயனங்களின் வெப்பநிலையை அளவிடவேண்டிய சூழ்நிலையில் பயன்படுத்தப்பட்டால் இரசாயன அரிப்புகள் மூலம் பாதிக்கப்படும்.

## தோற்றமமைப்பு
- குறுகலான தோற்றம் (*Tapered*):
:இது உறுதியான வடிவமைப்பு ஆகும். இது விரைவில் வெப்பத்தை கடத்தும் வடிவமைப்பு ஆகும். ஆனாலும் இந்த வடிவமைப்பு இழுவைவிசையை ஏற்படுத்தும்.  
- நேரான தோற்றம் (*Straight*):
:இது மிகஅதிக உறுதியான வடிவமைப்பு ஆகும். இது மெதுவாக வெப்பத்தை கடத்தும் வடிவமைப்பு ஆகும். இந்த வடிவமைப்பும் இழுவைவிசையை ஏற்படுத்தும்.  
- படிகள் தோற்றம் (*Stepped*):
:இது குறைவான இழுவைவிசையை ஏற்படுத்தும். இது வேகமாக வெப்பத்தை கடத்தும் வடிவமைப்பு ஆகும். ஆனால் இது உறுதி குறைந்த வடிவமைப்பு ஆகும்.  

## தெர்மோவெல் இணைப்புமுறை
தெர்மோவெல் திருகு முறையிலும் ('Threaded'), பற்றவைத்தல் முறையிலும்('Welding type') மற்றும் 'Flange type'முறையிலும் இணைக்கப்படுகிறது.
# தமிழீழம் நான் கண்டதும் என்னைக் கண்டதும் (நூல்)

**தமிழீழம் நான் கண்டதும் என்னைக் கண்டதும்** 2006ஆம் ஆண்டு, தோழமை வெளியீடாக வெளிவந்த தமிழ் நூலாகும். ஓவியர் புகழேந்தி ஈழத்தில் விடுதலைப் புலிகளின் ஆட்சிக் காலத்தில் 45 நாட்கள் அங்குத் தங்கி இருந்து அங்கு மாணவர்களுக்கு ஓவியப் பயிலரங்கு நடத்தியும், ஓவியக் கண்காட்சி நடத்தியும், அங்குப் பலரை சந்தித்து புலிகளின் ஆட்சியில் ஈழம் எவ்வாறு இருந்தது என்பதை ஒருபயண நூலாக எழுதி வெளியிடப்பட்டது.  

2005இல் அன்றைய தமிழீழமெங்கும் பயணம் செய்து இந்நூலை எழுதியுள்ளார் ஓவியர் புகழேந்தி. இந்த நூல் தமிழ், ஆங்கிலம், பிரஞ்ச், ஜேர்மனி ஆகிய மொழிகளில் மொழி பெயர்த்து வெளியிடப்பட்டுள்ளது.
# அமீர் ஐதர் கான்

**அமீர் ஐதர் கான்** (*Dada Amir Haider Khan*, **தாதா அமீர் ஹைதர் கான்**, 1900 - 1989) பிரித்தானிய இந்தியாவின் முதல் தலைமுறை பொதுவுடைமைத் தலைவர்களுள் ஒருவர். இந்திய விடுதலை இயக்கப் புரட்சியாளர்.  

## வாழ்க்கைச் சுருக்கம்
அமீர் ஐதர் கான் ராவல்பிண்டி மாவட்டத்திலிலுள்ள சியாகிலியான் உமர் கான் என்ற சிறு கிராமத்தில் எளிய பஞ்சாபி முஸ்லிம் குடும்பத்தில் பிறந்தார். அவரது தந்தை அமீர் ஹைதர்கான் சிறுவயதாக இருக்கும்போதே இறந்துவிட்டார். பின்னர் அவரது தாயார் இரண்டாம் திருமணம் செய்துகொள்கிறார். அவர் தன்னுடைய மாற்றாந் தந்தையிடம் பல கொடுமைகளை அனுபவித்தார் . ஆயினும் கல்வி கற்கும் தணியாத ஆவலால் அவர்வீட்டைவிட்டு வெளியேறி பல்வேறு சிரமங்களுக்கு ஆளானார்.பின்னர் இவர் மதராசாவில் சேர்க்கப்பட்டார்.1914 ஆம் ஆண்டில் மும்பையில் பிரித்தானிய வணிகக் கப்பல் படையில் சேர்ந்தார். அங்கிருந்து அவர் 1918 இல் அமெரிக்க வாணிபக் கப்பல் படையில் இணைந்தார். இக்காலகட்டத்தில் அவர் யோசேப்பு முல்க்கேன் எனும் ஐரிய தேசியவாதியை சந்திக்க நேர்ந்தது. அவர் மூலம் பிரித்தானியருக்கு எதிரான அரசியல் கருத்துக்களை அறிந்து கொண்டார்.  

சர்வதேச கம்யூனிஸ்டு அகிலத்தின் பிரதிநிதியாக உருசியாவில் சில காலம் செயல்பட்ட பின் இந்தியா திரும்பினார். இந்தியா திரும்பிய ஐதர் கானுக்கு தென்னிந்தியாவில் கட்சியை உருவாக்கும் பணி ஒப்படைக்கப்பட்டது. மீரட் சதி வழக்கில் குற்றவாளியாகச் சேர்க்கப்பட்டிருந்ததால் தமிழகத்திலும் தலைமறைவாகத்தான் இவர் வாழ வேண்டியிருந்தது. சங்கர் எனும் புனை பெயரை வைத்துக்கொண்டு தமிழகம் மற்றும் தென்னிந்தியாவின் சாதிய அமைப்பை தெரியாமலும், எவரொருவர் உதவியின்றியும் சென்னை(மெட்ராஸ்) வந்து கம்யூனிஸ்டு கட்சியை கட்டும் பொறுப்பை ஏற்றார். அவ்வாறு தனித்து இருந்த போதும், இந்த முகம் தெரியாத ஊரில், மாத்யூஸ் என்ற ரயில்வேத் தொழிலாளியிடம் நட்பை ஏற்படுத்திக் கொண்டு தனது பணியைத் தொடங்குகிறார் கான்.  

## வாழ்க்கை வரலாறு
ஆமீர் ஹைதர்கானின் வாழ்க்கை வரலாற்றை அவரிடம் நேரிடையாகக் கேட்டுப் பெற்ற டாக்டர் அயூப் மிர்சா என்பவர் உருது மொழியில் எழுதிய வாழ் புனைகதையின் சுருக்கப் பட்ட ஆங்கிலப் பெயர்ப்பின் தமிழாக்கம் - "அமீர் ஹைதர்கான்: காவியம் படைத்த கம்யூனிஸ்ட்" என்கிற நூலை பாரதி புத்தகாலயம் வெளியிட்டுள்ளது.
# லட்சுமி வந்தாச்சு



**லட்சுமி வந்தாச்சு** என்பது ஜீ தமிழ் தொலைகாட்சியில் பெப்ரவரி 2, 2015 முதல் திங்கள் முதல் வெள்ளி வரை இரவு 9:30 மணிக்கும், பின்னர் ஜூன் 19, 2017 முதல் திங்கள் முதல் வெள்ளி வரை மாலை 6:30 மணிக்கு ஒளிபரப்பான தொலைக்காட்சி நாடகத் தொடர் ஆகும்.  

இந்தத் தொடரில் தெய்வமகள் புகழ் வாணி போஜன் கதாநாயகியாக நடிக்க இவருடன் ஹரிப்ரியா, ராஜேஷ், நாதன் சியாம், சுலக்சனா, தேவிப்பிரியா போன்ற பலர் நடித்துள்ளனர். இந்த தொடரை சதாசிவம், சுரேஷ் கிருஷ்ணா, தேவேந்திரன் போன்ற இயக்குனர்கள் இயக்கியுள்ளனர். ஜீ தமிழ் தொலைக்காட்சி தொடர்களில் அதிக அத்தியாயங்களில் ஒளிபரப்பான தொடர் இதுவாகும். இந்த தொடர் 24 நவம்பர் 2017 அன்று 720 அத்தியாங்களுடன் நிறைவு பெற்றது.
# காந்தரூபன் அறிவுச்சோலை

**காந்தரூபன் அறிவுச்சோலை** என்பது இலங்கை இனப் பிரச்சினையின் காரணமாக எழுந்த போர்ச் சூழ்நிலையால் பெற்றோரை, பாதுகாவலரை இழந்த ஆண்பிள்ளைகளின் பராமரிப்புக்காக வேலுப்பிள்ளை பிரபாகரன் பணிப்புரையின் பேரில் 1993 கார்த்திகை 13ஆம் நாள் தொடங்கப்பட்ட சிறுவர் இல்லமாகும். இவ்வில்லத்தில் 2005 வாக்கில் 227 பிள்ளைகள் பராமரிப்பில் இருந்தனர்.  

நான் ஒரு அனாதை,அப்பா அம்மா இல்லாத பிள்ளை.நான் பட்ட துன்பத்தை என் போன்ற பிள்ளைகள் படக் கூடாது. இது போன்ற பிள்ளைகளை எடுத்து வளர்க்க வேண்டுமெனக் கரும்புலி மேஜர் காந்தரூபன் பிரபாகரனிடம் சொன்ன கடைசி ஆசை. அதனால் அந்தக் காந்தரூபன் பெயரிலேயே துவக்கப்பட்டது இந்தச் சிறுவர் இல்லம்
# பெண்கள் அபிவிருத்திப் புனர்வாழ்வு நிறுவனம்

**பெண்கள் அபிவிருத்திப் புனர்வாழ்வு நிறுவனம்** என்பது இலங்கை இனப் பிரச்சினையின் காரணமாக எழுந்த போர்ச் சூழ்நிலையால், பல்வேறு கொடுமைகளால் பாதிக்கப்பட்ட பெண்களுக்குப் பாதுகாப்பும், தன்னம்பிக்கையும் அளித்து உரிய மறுவாழ்வு அளிக்க வேலுப்பிள்ளை பிரபாகரன் பணிப்புரையின் தொடங்கப்பட்ட மறுவாழ்வு அமைப்பாகும்.  
வன்னியில் இயங்கிய இவ்வமைப்பானது வன்னியில் போர் அனர்த்தங்களினால் நேரடியாகப் பாதிக்கப்பட்ட பெண்களை மேம்படுத்தும் பொருட்டு வெற்றிமனை உளவளத்துணை நிலையம், பெண்கள் தொழிற் பயிற்சி நிலையம், உதயதாரகை தும்புத் தொழிற்சாலை, மலர்ச் சோலை உளவளத் துணை நிலையம் என்பனவற்றையும் முல்லைத்தீவில் 93 சிறுவர்களைக் கொண்டு செந்தளிர் சிறுவர் இல்லத்தினையும் நடாத்திவந்தது.  

2003ஆம் ஆண்டு யாழ்ப்பாணம் காங்கேசன்துறை வீதி, கோண்டாவில்ப் பகுதியில் தனது கிளையினை. நிறுவியதோடு பாதிக்கப்பட்ட பெண்கள் தொடர்பான புள்ளிவிபரங்களைச் சேகரித்து அதன் மூலம் உதவித்திட்டங்களை மேற்கொண்டனர்.
# தியாகி திலீபன் மருத்துவ சேவை

**தியாகி திலீபன் மருத்துவ சேவை** என்பது இலங்கை உள்நாட்டுப் போரின் போது தமிழீழ விடுதலைப் புலிகள் தங்கள் கட்டுப்பாட்டில் இருந்த பகுதியில் உள்ள மக்களுக்கான மருத்துவத் தேவைகளை நிறைவு செய்ய உருவாக்கிய ஓர் அமைப்பாகும். இலங்கை இனப் பிரச்சினையின் காரணமாக எழுந்த போர்ச் சூழ்நிலையாலும், சிங்கள அரசின் மருந்துத் தடையாலும், மருத்துவமனைகளை அழித்ததாலும் நோயாலும் காயங்களாலும் உரிய சிகிச்சை இன்மையாலும் அவதிப்பட்ட மக்களுக்குப் போராளி மருத்துவர்களைக் கொண்டு, கிடைக்கும் அடிப்படை உயிர் காக்கும் மருந்துகளை வைத்துக் கொண்டு மக்களைக் காப்பதற்காக வேலுப்பிள்ளை பிரபாகரன் பணிப்புரையின் தொடங்கப்பட்ட அமைப்பு இதுவாகும்.  

## இவற்றையும் காண்க
- தமிழீழ விடுதலைப் புலிகளின் உள் கட்டமைப்பு
# தமிழ்த் திரைப்படங்களின் பட்டியல், 2015



2015 ஆம் ஆண்டில் வெளிவந்த **தமிழ்த் திரைப்படங்கள்** அகர வரிசையில் இங்கு பட்டியலிடப்படுகின்றன.  

## ஜனவரி - டிசம்பர்
**"align=bottom" |**

| வெளியீடு | **திரைப்படத்தின் பெயர்** | இயக்குநர் | நடிகர்கள் | பாணி | தயாரிப்பு | மேற்கோள்கள் |
| --- | --- | --- | --- | --- | --- | --- |
| '''ஜ
ன
வ
ரி''' | **2** | **திரு. வி. க. பூங்கா** | செந்தில் | செந்தில், சுவாதி சண்முகம் | பட்ஜெட் பிலிம் நிறுவனம் |  |
| **விருதலாம் பாட்டு** | ர. ஜெயகாந்தன் | ஹேமந்த் குமார், சானியா ஸ்ரீவட்சவ் | தமிழ் தாய் புரொடக்ஷன்ஸ் |  |  |  |
| **வேட்டையாடு** | கே. எஸ். விஜயபாலன் | ராஜு, உதயதாரா | நாடகம் |  |  |  |
| **15** | **ஆம்பள** | சுந்தர் சி. | விஷால், ஹன்சிகா மோட்வானி, பிரபு | அதிரடி மசாலா | விஷால் பிலிம் பேக்டரி |  |
| **அரூபம்** | வின்சென்ட் ஜெயராஜ் | தேவா, தர்ஷிதா | திரில்லர் | ரானா பிக்சர்ஸ் |  |  |
| **இசை** | எஸ். ஜே. சூர்யா | எஸ். ஜே. சூர்யா, சுலக்னா பணிக்ரகுய், சத்யராஜ் | இசை திகில் | எஸ்.எஸ் புரொடக்சன்ஸ் |  |  |
| **6** | *Ponge Ezhu Manohara* | Ramesh Rangasamy | Irfan, Arundathi Nair, Archana Vishwanath | Romantic comedy | Banyan Movies |  |
| **13** | } |  |  |  |  |  |
# தமிழீழ கலை பண்பாட்டுக் கழகம்

**விடுதலைப் புலிகள் கலை, பண்பாட்டுக் கழகம்** என்பது இலங்கை இனப் பிரச்சினையின் காரணமாக எழுந்த போர்ச் சூழ்நிலையாலும், சிதைந்த தமிழீழத்தின் ஆன்மாவான கலை, பண்பாடு போன்றவற்றை வளர்த்தெடுக்க வேலுப்பிள்ளை பிரபாகரன் பணிப்புரையின் தொடங்கப்பட்ட கழகமாகும். இது தமிழீழ விடுதலைப் புலிகளின் ஒரு முக்கிய பிரிவாக இருந்தது. அது தமிழர் கலை மற்றும் பண்பாடு தொடர்பான செயற்பாடுகளை மேற்கொண்டது. அதன் பொறுப்பாளராக புதுவை இரத்தினதுரை இருந்தார்.  

கலை பண்பாட்டுக் கழகம் முன்னெடுத்த பல்வேறு செயற்பாடுகளில் முத்தமிழ் விழாக்களும் அடங்கும். 1991, 1992 ஆம் ஆண்டுகளில் நடந்த முத்தமிழ் விழாக்களை ஒட்டிச் சிறப்பு மலர்கள் கலை பண்பாட்டுக் கழகத்தினால் வெளியிடப்பட்டன. 1995 இல் நல்லூரில் மூன்று நாட்கருத்தரங்கும் 1998 இல் புதுக்குடியிருப்பில் இருநாட் கருத்தரங்கும் நடைபெற்றுள்ளன. 2003 இல் திருகோணமலையில் நடந்த இசை, நடன, நாடக விழாவும் கலை பண்பாட்டுக் கழகத்தினால் நடாத்தப்பட்டதாகும். அது தவிர வெளிச்சம் சிறுகதைகள், வாசல் ஒவ்வொன்றும் போன்ற சிறுகதைத் தொகுப்புக்களையும் செம்மணி போன்ற கவிதைத் தொகுப்புக்களையும் கலை பண்பாட்டுக் கழகம் வெளியிட்டது.  

கருணாகரனை ஆசிரியராகக் கொண்டு வெளிவந்த வெளிச்சம் (இதழ்) கலை பண்பாட்டுக் கழகத்தின் வெளியீடு ஆகும்.  

## தமிழொளி கலாமன்றம்
தமிழொளி கலாமன்றம் தமிழீழ கலை பண்பாட்டுக் கழகத்தின் ஒரு பிரிவாக கிளிநொச்சியில் செயல்பட்ட ஒரு மன்றமாகும். இம்மன்றம் பல மேடை நாடகங்கள் மற்றும் கலை நிகழ்ச்சிகளை நடாத்தி வந்தது.
# ஜெயந்தி நடராஜன்



**ஜெயந்தி நடராஜன்** (Jayanthi Natarajan) இவர் ஒரு தமிழக அரசியல்வாதியும், தமிழ்நாடு இந்திய தேசிய காங்கிரசு துணைத் தலைவராகவும் மாநிலங்களவை உறுப்பினராகவும், மத்திய சுற்றுச்சூழல் துறை அமைச்சராகவும் இருந்தவர்.. இவர் சரோஜினி வரதப்பனின் சகோதரி ருக்குமணியின் மகளாவார் எம். பக்தவத்சலம் இவரின் பாட்டனார் ஆவார்..  

## இளமை
ஜெயந்தி நடராஜன் இந்தியாவில் தமிழ்நாட்டில் சென்னையில் பிறந்தார். மருத்துவர் சி. ஆர். சுந்தரராஜன், ருக்மிணி சுந்தரராஜன் ஆகிய இணையோரின் மகளாகப் பிறந்தார். ஜெயந்தி நடராஜன் பிரபல சமூக சேவகர் சரோஜினி வரதப்பனின் மருமகள் ஆவார். இவரது தாய்வழி தாத்தா மு. பக்தவத்சலம், இந்திய தேசிய காங்கிரசு கட்சியின் முக்கிய அரசியல்வாதியும், 1963 முதல் 1967 வரை தமிழ்நாட்டின் முதலமைச்சராகவும் இருந்தவர் ஆவார். சென்னை சர்ச் பூங்காவில் உள்ள திரு இருதய மேல்நிலைப் பள்ளியில் தனது பள்ளிப்படிப்பை முடித்தார். ஜெயந்தி சட்டப்படிப்பைத் தொடர்வதற்கு முன்பு எத்திராஜ் மகளிர் கல்லூரியில் பயின்றார், பின்னர் சென்னையில் வழக்கறிஞராகப் பணியாற்றினார். தனது வணிக நடைமுறையைத் தவிர, அகில இந்திய மகளிர் மாநாடு, சட்ட உதவி வாரியம் உள்ளிட்ட பல சமூக அமைப்புகளிலும் இவர் இலவசமாக சேவையாற்றியுள்ளார். சென்னையில் உள்ள தூர்தர்ஷன் கேந்திராவில் செய்தி ஒளிபரப்பாளராகவும் சிறிது காலம் பணியாற்றினார்.  

## அரசியல்

### காங்கிரசு
1980களில் இராஜீவ் காந்தியினால் இவரது அரசியல் வாழ்க்கை தொடங்கியது. இவர் 1986-ஆம் ஆண்டிலும், 1992-ஆம் ஆண்டிலும் இந்திய நாடாளுமன்ற மாநிலங்களவை உறுப்பினராகப் பணியாற்றினார்.  

### தமிழ் மாநில காங்கிரசு
1990களில் நரசிம்ம ராவ் மீது அதிருப்தி அடைந்த ஜெயந்தி நடராஜனும் தமிழ்நாட்டைச் சேர்ந்த பிற தலைவர்களும் இந்திய தேசிய காங்கிரசு கட்சியிலிருந்து விலக முடிவு செய்தனர். இவர்கள் ஜி. கே. மூப்பனார் தலைமையில் தமிழ் மாநில காங்கிரசு கட்சியினை நிறுவினர். ஜெயந்தி நடராஜன் மாநிலங்களவை உறுப்பினர் பதவியிலிருந்து விலகினார். 1997ஆம் ஆண்டு மீண்டும் தமிழ் மாநில காங்கிரசு சார்பில் மீண்டும் மாநிலங்களவை உறுப்பினராகத் தேர்ந்தெடுக்கப்பட்டார்.  

தமிழ் மாநில காங்கிரஸ் தமிழ்நாட்டில் திராவிட முன்னேற்றக் கழகத்துடன் கூட்டணி அமைத்து மத்தியில் ஐக்கிய முன்னணி அரசாங்கத்தின் ஒரு பகுதியாக இருந்தது. 1997-ஆம் ஆண்டில் ஜெயந்தி நடராஜன் நிலக்கரி, சிவில் விமானப் போக்குவரத்து மற்றும் நாடாளுமன்ற விவகாரங்களுக்கான இணை அமைச்சராக நியமிக்கப்பட்டார்.  

### காங்கிரசு கட்சிக்குத் திரும்புதல்
மூபனார் இறந்த பிறகு, தமிழ் மாநில காங்கிரசு தலைவர்கள் காங்கிரசுடன் இணைவதற்கு முடிவு செய்தனர். சோனியா காந்தி ஜெயந்தி நடராஜனை கட்சியின் செய்தித் தொடர்பாளராக நியமித்தார். 2011 சூலை 12 அன்று ஐக்கிய முற்போக்கு கூட்டணி தலைமையிலான மத்திய அரசில் ஜெய்ராம் ரமேஷுக்குப் பதிலாக சுற்றுச்சூழல் அமைச்சராகப் பதவியேற்றார். இவர் சுற்றுச்சூழல் மற்றும் வனத்துறை இணை அமைச்சராக (சுயாதீன பொறுப்பு) 12 சூலை 2011 முதல் 20 திசம்பர் 2013 வரை பணியாற்றினார்.
# சுத்தமல்லி, திருநெல்வேலி மாவட்டம்



**சுத்தமல்லி** என்பது இந்தியாவில் தமிழ்நாடு மாநிலத்தில் திருநெல்வேலி மாவட்டத்தில் மானூர் ஒன்றியத்தில் உள்ள ஒரு கிராமமாகும். திருநெல்வேலி மாநகராட்சியின் எல்லையிலுள்ள கிராமப்புற பகுதி ஆகும். இது தாமிரபரணியின் கரையின் மீதுள்ளது. இங்கு பாசனத்திற்காக திருநெல்வேலி கால்வாய்க்கு நீரை திருப்பிவிடுவதற்காக ஓர் அணைக்கட்டு உள்ளது; அது சுத்தமல்லி அணைக்கட்டு என்றழைக்கப்படுகிறது. இதன்மூலம் 2559.69 ஹெக்டர் நிலத்தில் விவசாயம் நடைபெறுகின்றது.  

திருநெல்வேலி (சட்டமன்றத் தொகுதி)யின் கீழே வருகிறது. இதன் வழியே திருநெல்வேலி - பொட்டல்புதூர் மாநில நெடுஞ்சாலை 41A செல்கிறது. அருகிலுள்ள தொடருந்து நிலையம் பேட்டையில் உள்ளது. அருகிலுள்ள கல்லூரி நிறுவனம் ம.தி.தா. இந்துக் கல்லூரி, பேட்டை ஆகும்.  

## அருகிலுள்ள கிராமங்கள்
- கொண்டாநகரம், திருநெல்வேலி மாவட்டம்
- பழவூர், திருநெல்வேலி மாவட்டம்
# சித்தார்த் வேணுகோபால்



**சித்தார்த் வேணுகோபால்** தமிழ் நடிகராவார். இவர் ஆனந்த தாண்டவம் (2009) திரைப்படத்தின் மூலம் தமிழ் திரையுலகில் அறிமுகமானார். நான் திரைப்படத்தில் விஜய் ஆண்டனி உடன் துணை நடிகராக நடித்துள்ளார்.  

சித்தார்த் வேணுகோபால் இந்தியாவில் தமிழ்நாட்டிலுள்ள கோயம்புத்தூரில் நவம்பர் 28, 1985ல் பிறந்தார். இவருடைய சகோதரி ரதி. குமரகுரு பொறியியல் கல்லூரியில் தகவல் தொழில்நுட்பம் பட்டையப் படிப்பினை முடித்தார்.  

## திரைப்படங்கள்
| ஆண்டு | திரைப்படம் | கதாப்பாத்திரம் | மொழி | குறிப்பு |
| --- | --- | --- | --- | --- |
| 2006 | *ஜூன் ஆர்* | சுந்தர் | தமிழ் |  |
| 2009 | *ஆனந்த தாண்டவம்* | ரகு | தமிழ் |  |
| 2012 | *நான்* | அசோக் | தமிழ் | } |

## ஆதாரங்கள்
# வெப்பமாறுமின்தடை



**வெப்பமாறுமின்தடை** (*Thermistor*) ஒரு வகையான மின்தடையம். இதன் மின்தடை வெப்பத்தின் அளவைப் பொறுத்து மாறுகின்றது. இது மின்தடை வெப்பமானியிலிருந்து மாறுபட்டது. இது செராமிக், பாலிமர் போன்ற பொருள்களால் செய்யப்படுகின்றது. மின்தடை வெப்பமானி உலோகத்தினால் செய்யப்படுகின்றது. இது அதிகபட்ச துல்லியத்துடன் -90 முதல் 130டிகிரி செல்சியஸ் வெப்பநிலையை அளவிட பயன்படுகின்றது.  

## அடிப்படை இயக்கம்
மின்தடைக்கும் வெப்பத்திற்கும் இடையே நேரியல் தொடர்புள்ளது என்று எடுத்துக்கொண்டால்:  
:<math>\Delta R = k\Delta T \,</math> இதில்,  

:<math>\Delta R</math> -மாறும் மின்தடை  
:<math>\Delta T</math> -மாறும் வெப்பநிலை  
:<math>k</math> -மின்தடையின் முதல்-நிலை வெப்பநிலை குணகம்.  

<math>k</math>- யைப் பொறுத்து தெர்மிஸ்டரை இருவகைப்படுத்தலாம்:  
;நேர்மறை வெப்பநிலைக் குணகத் தெர்மிஸ்டர் அல்லது பொசிஸ்டர்  
<math>k</math> நேர்மறையெனில், வெப்பம் அதிகரிக்கும்பொழுது மின் தடையின் தடையின் அளவும் அதிகரிக்கும்; இப்பொழுது தெர்மிஸ்டரானது, நேர்மறை வெப்பநிலைக் குணகத் தெர்மிஸ்டர் (அல்லது) பொசிஸ்டர் (*Positive temperature co-efficient thermistor*) என்றழைக்கப்படும்.  
;எதிர்மறை வெப்பநிலைக் குணகத் தெர்மிஸ்டர்  
<math>k</math> எதிர்மறையெனில் வெப்பம் அதிகரிக்கும்பொழுது மின் தடையின் தடையின் அளவு குறையும் அது எதிர்மறை வெப்பநிலைக் குணகத் தெர்மிஸ்டர் (*Negative temperature co-effiencet thermistor*) என்றழைக்கப்படும்.  

## பயன்பாடுகள்
1. "நேர்மறை வெப்பநிலை குணக வெப்பமாறுமின்தடையானது" (PTC) மின்னோட்ட கட்டுப்பாடு சாதனமாக மின்னியல் சுற்றுக்களில் மின்னுருகிகளுக்கு ('Fuses')பதிலாக பயன்படுகின்றது. 'PTC'ன் வழியே செல்லும் மின்னோட்டம் வெப்பத்தினை உருவாக்குகிறது. எப்பொழுது மின்னோட்டத்தின் அளவு அதிகரிக்கிறதோ அப்பொழுது வெப்பநிலையின் அளவும் அதிகரிப்பதால் மின்தடையின்('Resistor') அளவும் அதிகரித்து, தன்வழியே செல்லும் மின்னோட்டத்தினை கட்டுப்படுத்துகிறது.
1. "எதிர்மறை வெப்பநிலை குணக வெப்பமாறுமின்தடையானது" (NTC) மின்சப்ளை சுற்றுக்களை துவக்கும்போது ('SWITCH-ON') அதனில் பாயும் உள்ளீட்டுப் பாய்ச்சல் மின்னோட்டத்தினை கட்டுப்படுத்தும் சாதனமாக பயன்படுகின்றது. எந்தவொரு மின்சுற்றுக்களிலும் பாயும் ஆரம்பகட்ட மின்னோட்டத்தின் பாய்ச்சல் அளவு வழக்கத்தை விட சிறிது அதிகமாக இருக்கும். அதனை கட்டுப்படுத்த 'NTC' வெப்பமாறுமின்தடை பயன்படுகின்றது.
('NTC') தெர்மிஸ்டர் முதலில் உயர்மின்தடையினை மின்சுற்றுக்களை துவக்கும்போது ('SWITCH-ON) ஏற்படுத்துகின்றது, எனவே ஆரம்பகட்டத்தில் பாயும் உள்ளீட்டுப் பாய்ச்சல் மின்னோட்டத்தினை கட்டுப்படுத்திகிறது. பின்பு ('NTC') தெர்மிஸ்டர் ன் வெப்பநிலை மெதுவாக அதிகரிப்பதால் மின்தடையின் அளவு குறைந்து, அதிக அளவிலான மின்னோட்டத்தினை தன்வழியே பாய அனுமதிக்கின்றது. மற்ற வெப்பமாறுமின்தடைகளை விட இந்த வகை வெப்பமாறுமின்தடைகள் வழக்கத்தினை விட அளவில் பெரியதாக இருக்கும்.  

## வரலாறு

மைக்கேல் பரடே, 1833ல் "NTC" தெர்மிஸ்டரை கண்டுபிடித்தார். அவரே வெள்ளி சல்பைடின் வெப்பநிலை அதிகரிக்கும்பொழுதும் அதன் மின்தடையின் தன்மையும் அதிகரிக்கிறது என்பதை முதலில் பதிவுசெய்தார்.  

1930 வரை தெர்மிஸ்டரின் உற்பத்தி கடினமாக இருந்ததால் அதன் பயன்பாடும் கட்டுபாட்டுக்குள் இருந்தது. பின்பு 1930ல் சாமுவேல்ரூபேன் வணிக ரீதியிலான தெர்மிஸ்டர் உற்பத்தியை கண்டுபிடித்தார்.  

## மேலும் பார்க்க
- மின்தடை வெப்பமானி
- வெப்பமின் இரட்டை
# பிரரே மோறேல்



**பிரரே மோறேல்** (பிறப்பு: 12 மே 1964) ஒரு பிரான்ஸ் நாட்டு ஒளிப்பதிவாளர் மற்றும் இயக்குநர் ஆவார். இவர் டேகின், தி கன்மன் போன்ற சில திரைப்படங்களை இயக்கியுள்ளார், மற்றும் இவர் தி டிரான்ஸ்போர்டர், அன்லீஷ்ட், வார் போன்ற பல திரைப்படங்களுக்கு ஒளிப்பதிவு செய்துள்ளார் என்பது குறிப்பிடத்தக்கது.  

## திரைப்படங்கள்
### இயக்குநராக
- 2004: டிஸ்ட்ரிக்ட் 13
- 2009: டேகின்
- 2015: தி கன்மன்

### ஒளிப்பதிவாளராக
- 2002: தி டிரான்ஸ்போர்டர்
- 2005: அன்லீஷ்ட்
- 2007: வார்
# வரதட்சணை சட்டம்

இந்தியாவில் **வரதட்சணை** வாங்குவது மற்றும் கொடுப்பது 1961லிருந்து தடைசெய்யப்பட்டுள்ளது. வரதட்சணை தடைச்சட்டத்தின்படி ஒரு குற்றமாகும். வரதட்சணை தடைச்சட்டம் (1961) இதைத்தொடர்ந்து இச்சட்டம் மணப்பெண்கள் எளிதில் மாமனார் வீட்டில் குறைகளை களைய பெண்களூக்கு சாதகமாக மாற்றப்பட்டன. இதைத்தொடர்ந்து ஆண் உரிமைக்கழகம் பெண்கள் இதைத் தவறுதலாக பயன்படுதுவதாக எதிர்ப்புகள் கிளம்பின.  

## சாவுகள்
சட்டங்கள் இருந்த போதிலும் வரதட்சணை சாவுகள் அதிகரித்த வண்ணம் இருந்தன. 2010ம் வருடத்தில் மட்டும், இந்தியாவில் 8,391 வரதட்சணை சாவுகள் (கொலை, தற்கொலை) காணப்பட்டன.  

ஆகையால், சில திருத்தங்களைக் கொண்டு வர, மத்திய அரசு நடவடிக்கை எடுத்துள்ளது. இந்த திருத்தங்கள் ஆண்களைப் பாதுகாக்கும் விதத்திலும் இச்சட்டத்தை பெண்கள் தவறாக உபயோகிக்காமலும் இருக்க வழிவகை செய்யப்பட்டுள்ளது.  

## பட்டியல்
இதன்படி, திருமணத்தின் போது, அன்பளிப்பாக கொடுக்கப்படும், தங்க நகைகள் மற்றும் பாத்திர பண்டங்கள் போன்ற பொருட்கள் குறித்த பட்டியல் தயாரிக்கப்பட் வேண்டும். மாப்பிள்ளை மற்றும் பெண் வீட்டார் ஆகிய இரு தரப்பினரும் கையெழுத்திட்டு, இதற்கென நியமிக்கப்படும் வரதட்சணை ஒழிப்பு அதிகாரியிடம், ஒப்படைக்க வேண்டும்.இதைச் செய்யத் தவறும்பட்சத்தில், ஆறு மாதம் முதல், ஒரு ஆண்டு வரை, சிறைத் தண்டனை வழங்கப்படும்.  

## தண்டனை
அதே நேரத்தில், வரதட்சணை கேட்டு கொடுமைப்படுத்தும் குற்றத்துக்கான சிறைத் தண்டனை, ஐந்தாண்டிலிருந்து, ஏழு ஆண்டாக உயர்த்தப்படும். வரதட்சணை தருவோருக்கான தண்டனையை, ஐந்தாண்டிலிருந்து, ஒரு ஆண்டாக குறைப்பட்டிருக்கிறது.வரதட்சணை ஒழிப்பு சட்டத்தின் கீழ் புகார் செய்யும் பெண், அதற்கான நிவாரணம் பெறவும், வழிவகை செய்யப்படும்.  

## புகார் செய்தல்
குற்றம் நடந்த இடம் மட்டுமல்லாது, வேறு இடத்தில் இருந்தும் புகார் செய்யலாம். பாதிக்கப்பட்ட பெண், தன் சொந்த அல்லது தற்காலிக வீட்டில் இருந்து, புகார் செய்ய அனுமதிக்கப்படும் போது, அப்பெண், தன் பெற்றோரின் வீட்டில் இருந்து கொண்டும், சுதந்திரமாக புகார் செய்யலாம். அப்பெண்ணின் பெற்றோர் மற்றும் உறவினர்களை, பாதிக்கப்பட்ட நபர்கள் ஆவார்கள் .  

## இந்திய தண்டனைச் சட்டம்
2003 ல் அமைக்கப்பட்ட மலிமாத் கமிட்டி இந்திய தண்டனைச் சட்டத்தின் 498A பிரிவை மாற்ற எண்ணியது. இதனை மளிர்மன்றங்கள் எதிர்த்தன. சமுதாய ஆராய்ச்சி மையம் 6.5 சத வரதட்சணை புகார்கள் பொய்யானது என்று தெரிவித்தது.  

ஆகஸ்ட் 2010 ல் உச்ச நீதிமன்றம் வரதட்சணை சட்டத்தில் மாறுதல் செய்ய இந்திய அரசாங்கத்தை கேட்டுக்கொண்டது. ஜனவரி 2012 ல் இந்திய சட்ட ஆணைக்குழு 498-A மறு ஆய்வு செய்து இதை கணிக்கும்படி(dilution) பரிந்துரை செய்தது. இச்சட்டம் குற்றம் சுமத்தப்பட்டோர் எளிதில் பிணையில் (ஜாமீனில்) வெளியே வரலாம்
# ஈடன் கோஹென்



**ஈடன் கோஹென்** (பிறப்பு: மார்ச் 14, 1974) ஒரு அமெரிக்க நாட்டுத் திரைப்பட இயக்குநர் மற்றும் திரைக்கதை எழுத்தாளர் ஆவார். இவர் அமெரிக்கன் டேட்!, டிராபிக் தண்டர், மென் இன் பிளாக் 3, மடகாஸ்கர்: எஸ்கேப் 2 ஆப்பிரிக்கா போன்ற திரைப்படங்களுக்கு திரைக்கதை எழுதியுள்ளார், மற்றும் கெட் ஹர்ட் என்ற திரைப்படத்தை இயக்கியுள்ளார்.  

## திரைப்படங்கள்
### இயக்குநராக
- 2015: கெட் ஹர்ட்

### எழுத்தாளராக
- 1999: ரேசெச்ஸ்
- 2006: அமெரிக்கன் டேட்!
- 2008: டிராபிக் தண்டர்
- 2008: மடகாஸ்கர்: எஸ்கேப் 2 ஆப்பிரிக்கா
- 2012: மென் இன் பிளாக் 3
# ஒரே முறை பதி, எவ்விடத்திலும் இயக்கு

**ஒரே முறை பதி, எங்கும் இயக்கு** ("Write once, run anywhere" -*WORA*), அல்லது சில சமயங்களில் **ஒரே முறை பதி, எவ்விடத்திலும் இயக்கு** ("write once, run everywhere* -*WORE''), அல்லது **ஒரே முறை பதி, எங்கும் திருத்து** (write once, debug everywhere) என்பது, ஜாவா மொழி-யின் வசதிகளை எடுத்துரைக்கும் பொருட்டு சன் மைக்ரோசிஸ்டம்ஸ் நிறுவனத்தால் உருவாக்கப்பட்ட, தோற்றுவிக்கப்பட்ட ஒரு வாசகம் ஆகும். பொதுவாக, இதன் மூலம் அறியப்படுவது ஜாவா எந்தவொரு எந்திரத்திலும் வடிவமைக்கப்பட்டு, ஒரு நிலையான எண்ணுன்மி நிரற்றொடர்-ஆக தொகுக்கப்படவும் பின் ஜாவா மெய்நிகர் இயந்திரம் (JVM) கொண்ட எந்தவொரு கருவியிலும் இயங்கவும் எதிர்பார்க்கலாம். ஜாவா மெய்நிகர் இயந்திரம் சில்லில், கருவிகளில் அல்லது மென்பொருட்களில் பதிக்கப்படும் நிகழ்வு தொழில் நிறுவனங்கள் சார்ந்த நிலையான வழக்கமாக மாறிவிட்டது.  

இதன் அர்த்தம் ஒரு நிரலாளர் நிரற்றொடரை ஒரு கணினியில் உருவாக்கி அதை ஜாவா இயக்க தகுதி கொண்ட செல்பேசிகளில் செயல்படவும், மேலும் வழிச்செயலிகள் மற்றும் முக்கியசட்டங்களில் ஜாவா துணையோடு எவ்வித மாற்றமும் இன்றி இயங்கவும் எதிர்பார்க்கலாம். இது நிச்சயமாக மென்பொருள் கட்டமைப்பாளர்களின் ஒவ்வொரு இயங்கு தளத்திற்கும் தங்கள் மென்பொருளின் தனிப் பதிப்பை உருவாக்கும் கடும் முயற்சியைக் குறைக்கும்.
# இலங்கையின் தலைமை நீதிபதி



**இலங்கையின் தலைமை நீதிபதி** அல்லது **பிரதம நீதியரசர்** (*Chief Justice of Sri Lanka*) இலங்கையின் நீதித்துறையின் தலைவரும், இலங்கை மீயுயர் நீதிமன்றத்தின் தலைமை நீதிபதியும் ஆவார். தலைமை நீதியரசர் மீயுயர் நீதிமன்றத்தின் பத்து நீதிபதிகளில் ஒருவர் ஆவார். ஏனைய ஒன்பது பேரும் Puisne Justices எனப்படுவர். தலைமை நீதிபதி பதவி இலங்கையில் 1801 ஆம் ஆண்டு முதன் முதலாக உருவாக்கப்பட்டது. தலைமை நீதிபதி நாடாளுமன்றப் பேரவையின் பரிந்துரையின் பேரில் இலங்கை அரசுத்தலைவரால் நியமிக்கப்படுகிறார்.  

இலங்கையின் முதலாவது தலைமை நீதிபதி கோட்ரிங்டன் எட்மண்ட் காரிங்டன் ஆவார். 47வது, தற்போதைய தலைமை நீதிபதி ஜயந்த ஜெயசூரிய ஆவார்.  

## வரலாறு
1796 ஆம் ஆண்டில் பிரடெரிக் நோர்த் பிரித்தானிய இலங்கையின் முதலாவது ஆளுநரானார். 1801 ஆம் ஆண்டில் மீயுயர் நீதிமன்ற முறை நாட்டில் அறிமுகப்படுத்தப்பட்டது. அந்நீதிமன்றத்திற்கு இரண்டு நீதிபதிகளை நியமிக்க சட்டமியற்றப்பட்டது. நீதிபதிகள் இங்கிலாந்து அல்லது அயர்லாந்தில் குறைந்தது ஐந்து ஆண்டு காலம் வழக்குரைஞராகப் பணியாற்றியிருக்க வேண்டும் என்றும் சட்டம் கூறியது. அக்காலத்தில் மும்பை உச்சநீதிமன்ற நீதிபதியாக இருந்த தனது நண்பர் சேர் கோட்ரிங்டன் எட்மண்ட் காரிங்டன் என்பவரை இலங்கையின் தலைமை நீதிபதியாக நியமிக்க நோர்த் பரிந்துரைத்தார். இதன் மூலம் 1801 மார்ச்சில் காரிங்டன் முதலாவது தலைமை நீதிபதி ஆனார். அதே ஆண்டு செப்டம்பர் 5 இல் எட்மண்ட் என்றி லசிங்டன் என்பவர் 2 வது நீதிபதியாக (Puisne Judge) நியமிக்கப்பட்டார்.
# ஜோர்ஜ் பெய்லி



**ஜோர்ஜ் ஜோன் பெய்லி** (பிறப்பு:செப்டம்பர் 7, 1982) அவுஸ்திரேலியத் துடுப்பாட்ட வீரர் ஆவார். இவர் சிறப்பு மட்டையாளராக அவுஸ்திரேலிய அணியில் இடம் பிடித்துள்ளார். இவர் பொதுவாக அணியின் இடைநிலை மட்டையாளராக களமிறங்குவார். இவர் 2012 இல் பன்னாட்டு இருபது20 போட்டிகளில் ஆத்திரேலியத் துடுப்பாட்ட அணியின் தலைவராக நியமிக்கப்பட்டார். இவ்வகையில் ஆத்திரேலியாவின் முதலாவது தேர்வுத்துடுப்பாட்டப் போட்டியின் தலைவரான டேவ் கிரகொரியின் பின்னர் பன்னாட்டுத் துடுப்பாட்டப் போட்டிகளில் பங்கேற்காமல் ஆத்திரேலியத் துடுப்பாட்ட அணியின் தலைவராக நியமிக்கப்பட்ட இரண்டாவது ஆத்திரேலிய வீரராக இவர் விளங்குகின்றார்.
# கர்ப்பூரி தாக்கூர்



**கர்பூரி தாக்கூர்** (*Karpoori Thakur*) (சனவரி 24, 1924—பிப்ரவரி 17, 1988) பிகார் மாநிலத்து முன்னாள் முதல்வர் ஆவார். சம்யுக்த சோசலிசுட் கட்சியின் தலைவராக இருந்தவர். பிற்படுத்தப்பட்ட வகுப்பினருக்காகவும் தாழ்த்தப்பட்டோருக்காகவும் அரசு அலுவல்கள், கல்வி ஆகியவற்றில் இட ஒதுக்கீடு வேண்டும் என்று கோரிச் செயல்பட்டவர். இந்தியாவின் உயரிய விருதான பாரத ரத்னா விருது 2024இல் இவருக்கு வழங்கப்பட்டது.  

## இளமைக் காலம்
கற்பூரி தாக்கூர், பிகார் மாநிலத்தில் சமசுதிப்பூர் மாவட்டத்தில் உள்ள ஒரு சிற்றுரில் பிறந்தார். மாணவப் பருவத்திலேயே வெள்ளையனே வெளியேறு இயகத்தில் கலந்து கொண்டார். இந்திய விடுதலைப் இயக்கத்தில் கலந்து கொண்டதால் 26 மாதங்கள் சிறையில் இருந்தார். கல்விக்குப் பின் ஒரு சிற்றுர்ப் பள்ளியில் ஆசிரியராகப் பணி புரிந்தார்.  

## போராட்டங்கள்

1960 ஆம் ஆண்டில் அஞ்சல் தொலைவரித் துறை ஊழியர்கள் நடத்திய வேலை நிறுத்தத்தில் முன்னின்று போராடியதால் சிறைக்குச் சென்றார். டெல்கோ குழுமத் தொழிலாளர் போராட்டத்தில் 28 நாள்கள் உண்ணா நோன்பு இருந்து கலந்து கொண்டார்.  

## அரசியல் பணி

1970 ஆம் ஆண்டின் இறுதியில் கர்ப்பூரி தாக்கூர் பிகார் முதல் அமைச்சர் ஆனார். இரண்டாம் முறையாக 1977 இல் மீண்டும் பிகார் முதலமைச்சர் ஆனார். பிற்படுத்தப் பட்ட மாணவர்களுக்குக் கல்வியில் 12 விழுக்காடு ஒதுக்கீடு செய்தார். கட்டாய ஆங்கில வழிக் கல்வியை அகற்றி மாநில மொழியான இந்தியைக் கொண்டு வந்தார். லோகத் தளக் கட்சியின் சார்பில் மண்டல்குழுப் பரிந்துரைகளை நடை முறைப்படுத்துவதற்குத் தொடர்ந்து போராடினார். மது விலக்கை அமுல் படுத்தினார். நெருக்கடிக் காலத்தில் செயப்பிரகாசு நாராயணன் தலைமையில் நடந்த முழுப் புரட்சி இயக்கத்தில் இணைந்து வினையாற்றினார். பிகார் அரசியல் தலைவர்களான லாலு பிரசாத் யாதவ், ராம் விலாசு பாசுவான், நிதிசு குமார் போன்றோரின் ஆசானாக கர்ப்பூரி தாக்கூர் மதிக்கப்படுகிறார் என்பது குறிப்பிடத்தக்கது. 1991 ஆம் ஆண்டு மே மாதம் 30 ஆம் நாளில் இவர் நினைவைப் போற்றும் வகையில் சிறப்பு அஞ்சல்தலையை இந்திய அஞ்சல் துறை வெளியிட்டது.
# வயிற்றறை உட்காண் அறுவைச் சிகிச்சை



**வயிற்றறை உட்காண் அறுவைச் சிகிச்சை** (*laparoscopic surgery*) அல்லது **உதரத்துட்காண் அறுவைச் சிகிச்சை** அல்லது *குறைந்தளவு உட்புகும் அறுவைச் சிகிச்சை* (MIS) அல்லது *சாவித்துளை அறுவைச் சிகிச்சை* (*keyhole surgery*), ஓர் தற்கால அறுவை மருத்துவமாகும். இச்செய்முறையில் உடலின் எங்கோவுள்ள சிறு வெட்டு (பொதுவாக 0.5–1.5&nbsp;செமீ) வழியாக தொலைவிலுள்ள இடத்தில் அறுவைச் சிகிச்சை மேற்கொள்ளப்படுகின்றது.  

பழைய, வழமையான திறந்தநிலை அறுவைச் சிகிச்சையை விட நோயாளிக்கு இதில் பல நன்மைகள் உள்ளன. சிறிய வெட்டு ஏற்படுத்துவதால் குருதிப்போக்கும் வலியும் வெகுவாக குறைந்துள்ளது; குணமாகும் நேரமும் குறைகின்றது. மருத்துவமனையில் தங்கியுள்ள காலமும் அதற்கேற்ப மருத்துவச் செலவும் குறைகின்றது. வயிற்றறை உட்காண் அறுவைச் சிகிச்சையின் முக்கிய கூறுகளாக வயிற்றறை உட்காட்டியும் உட்செலுத்த வசதியான இடத்திலிருந்து தொலைவிலுள்ள பாதிக்கப்பட்ட பகுதி வரை புகுத்தி பாதிப்பையும் அறுவை நிலையையும் காட்டக்கூடிய நீண்ட இழை ஒளியிய வடமும் உள்ளன.  

வயிற்றறை உட்காட்டி இருவகைப்படும்: (1) ஒளித படப்பிடிப்புக் கருவியுடன் இணைக்கப்பட்ட தொலைநோக்கி கம்பி வில்லை அமைப்பு அல்லது (2) உட்காட்டியின் முனையிலேயே அமைக்கப்பட்டுள்ள மின்னூட்ட இணைப்புக் கருவித்திரையுடனான எண்ணிம வயிற்றறை உட்காட்டி.  

## படக்காட்சியகம்

## மேற்சான்றுகள்
# பல்வகை ஆளுமை நோய்


**பல்வகை ஆளுமை நோய்** (multiple personality disorder) என்பது மிக அரிதான மன நோயாகும்.  

## நோயின் இயல்புகள்
பல்வகை ஆளுமை நோய் உலகின் மிகவும் அரிதான மன நோய். பெண்கள்தான் இந்த நோய் பாதிப்புக்கு அதிகம் உள்ளாவதாக கூறப்படுகிறது. இந்த நோய் பாதிப்புக்கு உள்ளானவர்கள் ஒவ்வொரு ஆளுமைக்கும் தனித்த சிந்தனை,தனி அடையாளம் கொண்டிருப்பார்கள். இவர்களால் இரகசியம் காப்பது இயலாத காரியமாக இருக்கும்.  

## தொடர்பறு அடையாளப் பாதிப்பு

தொடர்பறு அடையாளப் பாதிப்பு (Dissociatiative identity disorder) என்பது இந்த பாதிப்பின் இன்னொரு அம்சம். இந்த நோயைத் துவக்க நிலைநில் கண்டறிய இயலும். பல்வகை ஆளுமை நோய்பாதிப்பு நொடக்க நிலையில் உள்ளவர்கள், பேசும்போது தன்னையே வேறு ஒரு நபர்போலப் பாவித்து பேசுவார். பல விசயங்களை நினைவிலிருந்து மறந்துவிடுவார். காலமறதி ஏற்படும். அதாவது இரண்டு காலகட்டத்திலும் குறிப்பிட்ட சில நாட்களை மறந்துவிடுவார்கள். திடீரென வெகுதூரம் பயணித்து ஒரு புதிய இடத்திற்கு சென்று, அங்கு ஒரு புதிய மனிதன் போல வாழ்ந்து கொண்டிருப்பார்.  

## சிகிச்சை
பெரும்பாலும் இந்நோயை குணப்படுத்திவது கடினம். ஹிப்னாட்டிச முறையில் சிகிச்சை அளிக்கலாம்.  

## திரைப்படத்தில்
அந்நியன் திரைப்படத்தில் கதாநாயகன் விக்ரம் இந்நோய் பாதித்தவராகக் கற்பனை கலந்து காட்டப்பட்டுள்ளது.
# ஒஸ்டின் பெர்னாண்டோ


**கலுப்பகே ஒஸ்டின் பெர்னாண்டோ** (*Kalupage Austin Fernando*) இலங்கை அரசு அதிகாரியும், கிழக்கு மாகாணத்தின் ஆளுநரும் ஆவார்.  

## ஆரம்ப வாழ்க்கை
பெர்னாண்டோ தென்னிலங்கையில் காலி ரிச்மண்ட் கல்லூரியில் கல்வி கற்றார். பள்ளிப் படிப்பை முடித்துக் கொண்டு பேராதனைப் பல்கலைக்கழகத்தில் சேர்ந்து இளங்கலைப் பட்டம் பெற்றார். பின்னர் சிறீ ஜயவர்தனபுர பல்கலைக்கழகத்தில் வணிக மேலாண்மையில் முதுகலைப் பட்டம் பெற்றார். மட்டக்களப்பு, மாத்­தளை மாவட்­டங்­களில் உதவி தேர்தல் ஆணை­யா­ள­ரா­கவும், பொலன்னறுவை, நுவரெலியா மாவட்டங்களில் அரச அதிபராகவும் பணியாற்றினார். 2015 சனவரி 27 அன்று கிழக்கு மாகாணத்தின் ஆளுநராக நியமிக்கப்பட்டார்.  

ஒஸ்டின் பெர்னாண்டோ *My Belly is White: Reminiscences of a Peacetime Secretary of Defence* என்ற நூலை எழுதியுள்ளார்.
# பண்டமாற்று

**பண்டமாற்று** (*barter*) என்றால் ஒரு பொருளுக்காக இன்னும் ஒரு பொருளை பரிமாற்றி கொள்ளுதல். இது ஒரு பழங்கால செலாவணியாகும். உலகம் முழுவதும் பண்ட மாற்றுமுறை புழக்கத்தில் இருந்துள்ளது. அதாவது ஒரு கொத்து அரிசிக்கு ஒரு கொத்து பயறை பெற்றுக்கொள்ளலை எடுத்துக்காட்டாக கொள்ள முடியும். இதுவே ஆரம்ப காலத்தில் பின்பற்றப்பட்ட முறை ஆகும். இதில் பல வரையறைகள் காணப்பட்டன. ஆகையால் இம்முறை தோல்வியுற்றது. உதாரணம் ஒரு மாட்டைக் கொண்டு ஒரு சேவையை பரிமாற்ற முயலும் போது உள்ள பிரச்சினை. இதன் முலம் வியாபாரம் தோற்றம் பெற்றது.  

## தமிழகத்தில் பண்டமாற்று
பழங்காலத்தில் வாழ்ந்த தமிழர் அன்றாட தேவையான அரிசி, பருப்பு, உப்பு, பால், தயிர், மீன், இறைச்சி முதலிய பொருள்களை காசு கொடுத்து வாங்காமல் பண்டமாற்று செய்துகொண்டார்கள். அதிக விலையுள்ள பொருளைமட்டும் காசு கொடுத்து வாங்கினார்கள். பெரிய பட்டினங்களிலும், நகரங்கிளிலும் காசுகொடுத்து வாங்கும் முறை இருந்தபோதிலும் ஊர்களிலும் கிராமங்களிலும் பொதுவாக பண்டமாற்றே புழக்கத்தில் இருந்துள்ளது. மதுரை மாவட்ட கிராமங்களில் பண்டமாற்று முறை இப்போதும் நடைபெற்று வருகிறது.  

## இலக்கியத்தில்
இடையான் பாலைக் கொடுத்து அதற்கு ஈடாகத் தானியத்தை மாற்றிக் கொண்டதை முதுகூத்தனார் *பாலொடு வந்து கூழொடு பெயரும் யாடுடை இடையன்* என்று (குறுந்தொகை 221.3-4) கூறுகிறார்.  

## முதன்மை வரையறைகள்
பண்டமாற்றில் முதன்மை வரையறைகள்:  

- இரட்டை பொருந்துகை இன்மை.
- இடத்துக்கு இடம் சுமந்துசெல்வது சிரமம்.
- சேவைகளுக்குப் பெறுமதி இடுவது சிரமம்.

## கருவிநூல்
பழங்காலத் தமிழர் வாணிகம், மயிலை சீனி.வேங்கடசாமி  

## குறிப்புகளும் மேற்கோள்களும்
# திர்ரேனியக் கடல்


**திர்ரேனியக் கடல்** அல்லது **டெரீனியன் கடல்** (*Tyrrhenian Sea*) (, ) இத்தாலியின் மேற்குக் கடற்கரையில் உள்ள மத்திய தரைக்கடலின் ஒரு பிரிவு. இது ஐரோப்பாவில் வடக்கிலும் மேற்கிலும் கோர்சு மற்றும் சார்தீனியா தீவுகளாலும், கிழக்கில் இத்தாலிய மூவலந்தீவினாலும், தெற்கில் சிசிலியத் தீவினாலும் சூழப்பட்டுள்ளது. இதன் அதிகபட்ச ஆழம், 3,785 மீ. இத்தாலிய மூவலந்தீவின் தென் மற்றும் மத்திய பகுதிகளில் கிழக்கிலிருந்து மேற்காகப் பாயும் ஆறுகள் இதில் கலக்கின்றன.  

கிறிஸ்து பிறப்பதற்குமுன் ஆறாம் நூற்றாண்டிலிருந்து இத்தாலியில் உள்ள எத்ருஸ்க நாகரீகத்துடன் இனம் காணப்பட்ட டெரீனிய மக்களின் நினைவாக டெரீனியன் கடல் என்று பெயரிடப்பட்டுள்ளது.